《题谢安携妓东山图一首》
明代·黄省曾

晋运既中否，林间起高贤。会稽谢安石，秀彻闻当年。

瞻彼栋铉人，锁小不足肩。卷怀放丘壑，慨想唐虞前。

镜水吕尚钓，东山伯牙弦。王许风并远，支公论俱玄。

援翰写鸿抱，持杯挹兰川。妙妓倚红妆，玉馔挥金钱。

匪曰纵翱游，求以庖丁全。苍生竟不释，凤凰终飞骞。

一朝济时去，肖貌登凌烟。

作者简介：（1490—1540）明苏州府吴县人，字勉之，号五岳。黄鲁曾弟。通《尔雅》。嘉靖十年，以《春秋》魁乡榜，而会试累不第。从王守仁、湛若水游，又学诗于李梦阳，以任达跅弛终其身。有《西洋朝贡典录》、《拟诗外传》、《客问》、《骚苑》、《五岳山人集》等。